**תאונת תלמידים:**

תלמידים נמצאים במרבית יומם במסגרת בית הספר או בפעילויות חינוך אחרות, ולכן תאונות שעלולות לקרות במהלך השהות שלהם במוסדות החינוך הן חלק בלתי נפרד מחיי היום-יום. מה שרבים אינם יודעים הוא שלפי חוק הביטוח הלאומי, כל תלמיד במדינת ישראל מבוטח בביטוח תאונות אישיות.

בין אם מדובר בנפילה בחצר, תאונה בשיעור ספורט או פציעה בדרך אל בית הספר וממנו – ניתן לתבוע פיצוי במקרים מסוימים.

מה חשוב לדעת?

1. כיסוי הביטוח: הביטוח חל על כל התלמידים, 24 שעות ביממה, כולל במהלך חופשות.

2. הגשת תביעה: ניתן להגיש תביעה דרך חברת הביטוח של המוסד החינוכי.

3. זכויות נוספות: במקרים של רשלנות מצד בית הספר, ייתכן שמגיעים פיצויים נוספים

אם ילדכם נפגע במהלך פעילות הקשורה לבית הספר, מומלץ להתייעץ עם עורך דין המתמחה בתחום, כדי להבטיח שמיציתם את כל הזכויות שלכם.

**מה קורה שילד נפגע בגן שעשועים?**

ניתן להגיש תביעת בגין נזקי גוף כתוצאה מאירוע תאונתי שנגרם בגן השעשועים. זאת במקרים בהם ניתן להעלות טענות המתייחסות לאי תקינות המתקן ו/או הופעת ליקויים בו הנובעים לנוכח תחזוקה ירודה וכדומה ו/או במקרים בהם ניתן להעלות טענות הקשורות לנוהלי בטיחות רשלניים במקום

בכל הנוגע לסוג הטענות הראשון (אי תקינות).

במדינת ישראל מונהג תקן מחייב של מכון התקנים (תקן מס' 1498) המתייחס לרוב המכריע של מתקני השעשועים המוצבים בגני השעשועים ומגרשי המשחקים הציבוריים.

על פי תקן זה, הרשות המקומית שבשטחה פועל הגן והמתקן, מחויבת לבדוק את המתקן לפחות פעם בחודש באופן סדיר.

במקביל, בל נשכח את האחריות והחובה המוטלת על הורי הילדים כאשר הם מאפשרים לילדיהם לשהות ולעשות שימוש במתקנים שונים המותאמים לגילם. האחריות והחובה ההורית הינם אלמנטים משתנים על פי נסיבות המקרה, וביניהם, גיל הילד, תנאי השטח בו התרחש האירוע התאונתי, המצב התחזוקתי של המתקן בו אירעה התאונה, אופי הסיכון הנלווה לשימוש במתקן וכדומה.

**מחלת מקצוע או בשמה המקצועי – מיקרוטראומה**

**מהי מחלת מקצוע**

הוראה מספר 79 בחוק הביטוח הלאומי מורה על כך שמחלת מקצוע הינה מחלה אשר נגרמת כתוצאה מעבודה אצל מעסיק מסוים או כתוצאה מעיסוק עצמאי מסויים. בכדי לעמוד בתנאים , יצטרך העובד להוכיח שאותה מחלת מקצוע בה הוא לוקה מופיעה ברשימת מחלות המקצוע המוגדרות על ידי המוסד לביטוח לאומי בתקנות 44,45 ו- 46 , שחלה בה בתקופת העיסוק שלו  ושיש קשר סיבתי בין הבעיה הרפואית ממנה הוא סובל ובין העיסוק שלו וזאת בהתאמה מלאה לרשום בתקנות הביטוח הלאומי.

אם אותו עובד יוכל להוכיח שהמחלה אכן נגרמה כתוצאה מעיסוקו המקצועי, השלב הבא יהיה הגשת תביעה לקבלת דמי פגיעה עד 12 חודשים מהיום בו הפגיעה.

מורות/ גננות/ סייעות/ מתמללות - זה בשבילכן!

מחלת מקצוע מיתרי קול אינה מופיעה ברשימת מחלות המקצוע במוסד לביטוח לאומי ולמרות זאת כבר היו מקרים בעבר בהם הוכח שפגיעה במיתרי הקול הינה מחלת מקצוע לכל דבר. אחד המקרים היה של מורה שלקתה בצרידות קשה משום המטומה, עיבוי ויבלות של מיתרי הקול וחוסר יכולת של מיתרי הקול להיסגר.

בסופו של דבר מצבה הרפואי של המורה הוכר כמחלת מקצוע והמוסד לביטוח לאומי קבע לה אחוזי נכות. המטרה למעשה היא, להוכיח שהפגיעה במיתרי הקול של מגיש התביעה קשורה לעבודתו/ה וזאת תוך שנה מיום גילוי המחלה, כל זה במסגרת תאונת עבודה.

**אילו פגיעות עשויות להיחשב כפגיעות מיקרוטראומה?**

פעולות שעשויות להיות מוכרות כפגיעות מיקרוטראומה אלו פעולות חוזרות ונשנות כגון: פעולות חוזרות שגורמות למחלת שורש כף היד הנקראת תסמונת התעלה הקרפלית, בעיות בעמוד השדרה עקב כיפוף ויישור של הגב כגון פריצת דיסק/ בלט דיסק, פגיעות ברכיים, שחיקת בירכיים ופגיעות במיניסקוס עקב כיפוף ויישור של הרגליים, פגיעה בכתפיים עקב הרמה והורדה של הידיים, פגיעה באיזור מסוים עקב שימוש בכלי עבודה רוטטים/ נסיעה קבועה במשך שנים רבות בכבישים משובשים ועוד.

וכמובן, למרות שישנן פגיעות נפוצות שהוכרו בפסיקה כפגיעת מיקרוטראומה אצל אנשים מסוימים, לא אומר שפגיעה כזו תוכר אצל כל אדם כפגיעה המזכה בזכויות. ולכן, על כל אדם שנגרם לו נזק בעבודה, להוכיח את תביעתו ואת הפגיעה שנגרמה מתחילתה ועד סופה, בכדי להוכיח שמדובר בפגיעת מיקרוטראומה המזכה בזכויות.

**מה מזכות מחלות מקצוע?**

המוסד לביטוח לאומי מעניק קצבאות ופיצויים כספיים לעובדים אשר הוכרו כמי שחלו במחלות מקצוע, והכול מתוך מטרה לפצות אותם על כך שאיבדו את הכנסתם הקבועה בתקופה שבה נאלצו לשהות בבית לאחר שחלו.

חולים במחלות מקצוע המוכרים בביטוח לאומי זכאים לקבל טיפולים רפואיים ללא כל תשלום מצדם עקב בעיות רפואיות אשר נוצרו כתוצאה מאותה מחלה.

אנשים אשר נשארו בעלי נכויות לאחר שחלו, זכאים לקבל קצבת נכות מעבודה בכל חודש או מענק כספי חד פעמי, הכול תלוי באחוזי הנכות אותם קיבלו. במקרים שבהם אנשים אשר חלו במחלות מקצוע והיו זכאים בחייהם לקצבת נכות מעבודה, אך נפטרו לאחר זמן מה כתוצאה מהמחלה עצמה, מזכים בכך את בני משפחתם מדרגה ראשונה במענק כספי חד פעמי או בקצבת תלויים בנפגעי עבודה.

**תאונת עבודה:**

פגיעה בעבודה, מכל סוג שהיא, עלולה לקרות בעקבות תאונת עבודה (תאונה שקרתה במהלך העבודה, במסגרתה, בדרך מהבית אליה וממנה הביתה) או בעקבות מחלת מקצוע (מחלה אשר הוכחה ככזאת שנגרמה כתוצאה ישירה של תנאי עבודה במקום).

בעניין פגיעות בעבודה עקב מחלות מקצוע, חוק ביטוח לאומי מגדיר רשימה סגורה של מחלות, מה שאומר שאך ורק מחלות שמצוינות ברשימה מוכרות כמחלות מקצוע.

במקרים מיוחדים, במידה ואנשים חולים מקבלים חוות דעת רפואית מתאימה, המוסד לביטוח לאומי מוכן להכיר בהם כחולים במחלת מקצוע ולדון בזכויותיהם בהתאם.

**תאונות עבודה יכולות להיות גם משני מצבים אלו:**

מחלת מקצוע: מחלת מקצוע היא מחלה שהתפתחה בעקבות העיסוק של העובד. למשל – עובד שמרבית שעות היום עובד בעמידה, ועקב כך הוא חווה פגיעה ברגליים או בגב התחתון, עשוי להיות מוכר כנפגע תאונת עבודה.

ישנה רשימה ארוכה של מחלות מקצוע, המאפיינות סוגים ספציפיים של עיסוקים.

מיקרו טראומה: מחלה הנגרמת כתוצאה מפעולות חוזרות ונשנות של העובד במקום העבודה. למשל – עובד שנפגע בפרק כף היד, משום שהוא כל היום מבריג ברגים, בחלק מהתפקיד שלו בפס הייצור של מפעל, עשוי להיות מוכר כנפגע תאונת עבודה

**איך יודעים מתי מגיע פיצוי מהמוסד לביטוח לאומי בתאונת עבודה?**

קביעת נכות זמנית בשיעור של מעל 9% בשל הפגיעה מזכה בקצבת נכות חודשית מהמוסד לביטוח לאומי לאורך תקופת הנכות הזמנית.

⦁ אם נקבעה נכות לצמיתות כתוצאה מהתאונה הנפגע עשוי להיות גם זכאי למענק נכות חד פעמי או לקצבת נכות חודשית קבועה מהמוסד לביטוח לאומי:

⦁ נכות לצמיתה בשיעור של בין 9% עד 19% מזכה במענק נכות חד פעמי

⦁ נכות לצמיתה בשיעור של 20% ומעלה מזכה בקצבת נכות חודשית

**מהי תאונת עבודה?**

תאונת עבודה מוגדרת בסעיף 79 לחוק הביטוח לאומי נוסח משולב התשנ"ה-1995. החוק מגדיר תאונת עבודה כתאונה שאירעה תוך כדי עבודתו של הנפגע ועקב עבודתו. תאונת עבודה נחשבת לכזו כאשר היא מתרחשת בדרך מהבית לעבודה, במהלך יום העבודה או בדרך מהעבודה הבית [בכפוף למספר סייגים].  משכך, על מנת שתאונה תכנס לגדר "תאונת עבודה", צריכים להתקיים שני תנאים מצטברים:

\* התאונה קרתה במהלך שעות עבודת הנפגע.

\* התאונה קרתה עקב תנאי העבודה בהם נאלץ לעבוד הנפגע.

ביטוח נפגעי עבודה נועד לפצות מבוטחים שנפגעו בעבודה או בתאונה או שחלו במחלת מקצוע בגין אובדן שכר או הכנסה בתקופה שלאחר הפגיעה, שבה נעשו בלתי כשירים לעבוד, או בגין הנזק הגופני או הנפשי מהפגיעה. ביטוח נפגעי עבודה גם מסייע לנפגעים אלה לחזור לעבודה בעזרת שיקום מקצועי. המוסד לביטוח לאומי באמצעות קופות החולים מספק טיפול רפואי מלא לנפגעי עבודה הכולל לפי הצורך גם שיקום רפואי, החלמה, שירותי סיעוד ועוד.

**מהי תאונת דרכים שהיא תאונת עבודה?**

כל עובד שכיר או עצמאי, אשר נפגע בתאונת דרכים כנהג או כנוסע או כהולך רגל, יכול שהתאונה תיחשב גם תאונת כתאונת עבודה, וזאת בשלושה מקרים:

1. אם תאונת הדרכים אירעה בדרך מביתו או מהמקום בו הוא לן למקום עבודתו.

2. אם תאונת הדרכים אירעה בדרך חזרה ממקום עבודתו לביתו או למקום בו הוא לן.

3. אם תאונת הדרכים אירעה בזמן העבודה.

באחד מהמקרים האלה, יודיע הנפגע למוסד לביטוח הלאומי על קרות התאונה, על מנת לקבל פיצוי כספי בגין נזקיו בתור נפגע עבודה.

**מתי יוכר "סטיה" בביטוח לאומי בתאונת עבודה?**

ע”פ סעיף 81 בחוק ביטוח לאומי, תאונת דרכים שהתרחשה תוך כדי הפסקה או “סטייה של ממש” מהדרך המקובלת מהבית לעבודה או להיפך, תוכר כתאונת עבודה במקרים והסטייה הייתה לצורך אחת מאלה:

1. תפילה בבית תפילה בו העובד נוהג להתפלל באופן קבוע.

2. ליווי ילדיו לגן הילדים הקבוע שלהם.

3. עצירה לקניות בסופר-מרקט הסמוך למקום העבודה או הבית.

ע”פ סעיף זה, ילד נחשב עד גיל 10 ו/או ילד הזקוק לליווי מחמת לקות גופנית או נפשית. במהלך השנים התבקשו בתי המשפט לדון בשאלות מהי הדרך המקובלת ומהי “סטייה של ממש”.

ע”פ הפסיקה הרווחת נקבע כי הדרך המקובלת הינה הדרך, בה האדם נוסע/הולך בדרכו מביתו לעבודה או מהעבודה לביתו, שהינה סבירה מבחינת משך הזמן ואורכה.

**מהי תקנה 15 לתקנות הביטוח הלאומי?**

כאשר לנפגע נקבע נכות רפואית לצמיתות, ייתכן והוא יהיה זכאי להגדלה של הנכות הרפואית שנקבעה לו אם הנכות שנגרמה לו מהפגיעה בעבודה משפיעה על היכולת שלו לחזור לעבודה שעבד בה לפני הפגיעה, ובנוסף לכך אם הנכות גרמה לירידה ניכרת וקבועה בהכנסותיו. במקרים אלה ניתן להגדיל את הנכות הרפואית מכוח תקנה 15 לתקנות הביטוח הלאומי עד מחצית מדרגת הנכות שנקבעה על ידי הוועדה הרפואית, והקצבה (או המענק) שתשולם תקבע לפי אחוזי הנכות הרפואית המוגדלים.

לדוגמא אם אדם נפגע בעבודה ונקבעו לו 40% נכות רפואית לצמיתות, הוועדה הרפואית יכולה להגדיל את נכותו עד ל-60%, והקצבה החודשית שתשולם לו תיקבע לפי 60% נכות רפואית !

**תביעות נזיקין:**

**נשיכת כלב:**

מה עושים במקרה של נשיכת כלב? את מי ניתן לתבוע?

פקודת הנזיקין היא הבסיס החוקי ומתייחסת ישירות למקרה נשיכת כלב.

בכל מקרה של נשיכת כלב ניתן לתבוע פיצוי כספי מהבעלים של הכלב או ממי שמחזיק בכלב בדרך קבע. במקרה של נשיכת כלב הניזוק אינו צריך להוכיח אם היתה או לא היתה התרשלות מצד בעליו של הכלב. האחריות של הבעלים של כלב תוקף או נושך היא אחריות כבדה מאוד וכמעט מוחלטת למעט ההגנות שבחוק.

בכל מקרה של נשיכת כלב, ייתכן מאוד כי הנפגע זכאי לפיצוי כספי מבעליו. במקרים אלו ניתן להתייעץ עם משרדנו ואנו נבחן את המקרה לגופו. פקודת הנזיקין קובעת אחריות לבעליו של כלב וזאת על מנת לדאוג שבעלי הכלב יהיו אחראים לתוצאות נשיכת כלבם.

**תאונות נפילה ברחוב:**

עירייה או רשות מקומית אחראית לשטח הציבורי בתחומה, כאשר אחריות זו כוללת תחזוקה של מדרכות,

כבישים, מדרגות ושטחים ציבוריים אחריים, תיקון מפגעים ופיקוח.

במידה וחוויתם נפילה במדרכה ונגרמו לכם נזקי גוף עקב נפילה ברחוב כתוצאה ממפגע או מכשול או ליקוי

כלשהו ייתכן ותהיו זכאים לקבל פיצויים מאותה עירייה או רשות מקומית.

במקרים של נפילה במדרכה יש להגיש תביעת נזיקין נגד העירייה או אותה רשות לפי עוולת הרשלנות

כאשר יהיה מקום להוכיח שהנזקים של הנפגע נגרמו כתוצאה מרשלנותה של אותה עירייה ו/או מי מטעמה.

במקרים רבים של נפילה ברחוב מדובר בתאונת מדרכה ותביעה עקב נפילה במדרכה.כך למשל:

♦ נפילה עקב מדרכה משובשת;

♦ נפילה עקב בור במדרכה;

♦ נפילה עקב ליקוי במדרכה;

♦ נפילה עקב ריצוף חסר;

♦ נפילה במדרכה עקב שינוי בגובה המרצפות;

♦ נפילה עקב מדרגות לא בטיחותיות או הפרשי גבהים;